13 
Frutex est 2—3-pedalis erectus, ramosus; rami et ramuli te- 
retes æque ac petioli et pedunculi pilis brevibus, patentibus, 
fuscescentibus subtomentosi,  Folia rigida, alterna, petiolo 
brevissimo v. fere nullo, non geniculato, anguste elliptica 
v. oblongo-elliptica, basi longe cuneata et in petiolum 
attenuata, integerrima, apice acuta, margine irregulariter 
dentata vel dentato-serrata; maxima 414% longa, 4—5% lata ; 
supra pilis rigidis, basi conicis, antrorsis scabra, nervis 
venisque impressis rugulosa, subtus molliter pilosa, nervis 
utrinsecus 6—8 venulisque reticulatis prominulis et pilis fuscis 
obscurioribus. Spica terminalis, solitaria, densiflora, cylin- 
drica, basi sæpe paullum ramosa, pedunculo longior, rachi 
subhirsuta. Calyx campanulatus, 3—4m Jongus, dentibus 4 
deltoideis, acuminatis, apice crassioribus, extus pilis parcis, 
rigidis hirtellus, basin versus glabrior et minute glandu- 
losus. Corolla calycem vix. duplo superans, 6mm Jonga, 
lobis 4 rotundatis, intus medio tubi villosa. Stamina in- 
clusa, filamentis glabris, medio tubi insertis. Ovarium ovoi- 
deum, glabrum cum stylo stigmatibusque calyci ægqui- 
longum. Fructus ovoideus, tuberculatus. 
Huc verosimiliter referenda est planta a Fresenio in Martii 
flora bras. p. 18 his verbis commemorata: ,,Specimina 
duo a b. Pohl ad Rio Urubu lecta foliis ellipticis et ob- 
longo-cuneatis, dentato-serratis, acutis (non acuminatis) — 
pubescentia densiore et caule unispicato, nec non calycis 
dentibus. minus. cuspidatis a C. multispicata recedunt,'” 
Me judice planta mea eadem est et species bene distincta. 
A C. multispicata abhorret: petiolis brevibus non geniculatis, 
foliorum forma, spicis solitaris, floribus tetrameris etc,; a 
C. curassavica: indumento, foliorum forma, corollis mi- 
noribus, tetrameris. i 
Habit. Lagoa Santa: in campis passim, nec tamen vulgaris ; 
flor. Jan.—Martio. Etiam in herb. horti hafn. vidi specim. 
cum schedula: ,,Claussen 224.  Bresil. (Minas-geraés)'". 
